‘রাজ্যের কোথাও নেই রিসাইকল কেন্দ্র’ (২৪-৬) পড়ে হতাশ হলাম। বিগত এক দশকে আমাদের জীবনযাত্রার মান যত উন্নত হয়েছে, অন্যান্য বর্জ্যের সঙ্গে ই-বর্জ্য বেড়েছে লাফিয়ে লাফিয়ে। ১৩০ কোটি জনসংখ্যার দেশে শুধু মোবাইল ফোন রয়েছে প্রায় ১০০ কোটি। এর মধ্যে বাতিল হয় ২০ শতাংশ। এ ছাড়া ঘরে ঘরে রয়েছে টিভি, কম্পিউটার-সহ নানা ধরনের বৈদ্যুতিন ও বৈদ্যুতিক যন্ত্র। এদেরও জীবনীশক্তি অফুরান নয়। পণ্য উৎপাদকেরাও প্রযুক্তিকে হাতিয়ার করে এমন পণ্য উৎপাদন করছে, যা দ্রুত বদলানোর প্রয়োজন হচ্ছে। ফলে জমে উঠছে বৈদ্যুতিন ও বৈদ্যুতিক বর্জ্যের পাহাড়। এই বিপুল বর্জ্যের ভার এড়ানোর উপায় খুঁজতে মরিয়া পরিবেশ বিশেষজ্ঞরা, সেখানে আমাদের রাজ্যে গড়ে উঠল না